|  |
| --- |
| C:\Users\albert.avdiu\AppData\Local\Microsoft\Windows\Temporary Internet Files\Content.Outlook\4YHMV24H\STEMA.jpg |
| **REPUBLIKA E KOSOVËS**  REPUBLIKA KOSOVA – REPUBLIC OF KOSOVO |
| **GJYKATA THEMELORE PEJË**  OSNOVNI SUD PEĆ – BASIC COURT PEJA |

**P nr.43/17**

**NË EMËR TË POPULLIT**

GJYKATA THEMELORE NË PEJË D.P, gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurve F.B për shkak të veprës penale : të lëndim i letë trupor nga neni 188 par 2 lidhur me par 1 nën par 1.4 të KPRK-së dhe i pandehuri A.M për shkak të veprës penale: shkaktim i rrezikut të përgjithshëm nga neni 365 par 1 të KPRK-së, sipas aktakuzës së Prokurorisë Themelore në Pejë – Departamenti i Përgjithshëm, PP/II.nr. 1490/17 të dt.16.1.2017 pas përfundimit të shqyrtimit fillestar , publik dhe me gojë, të mbajtur në pranin e të pandehurve F.B dhe A. M dhe të prokurorit të shtetit Sanije Gashi Seferi me dt.03.4.2018 ka marrë dhe botërisht ka shpallë këtë:

**A K T GJ Y K I M**

**Të pandehurit :**

**1.F.B i lindur me dt., në P. rruga S. Ll. nr. 44 me vendqëndrim në S., i biri i N dhe nënës A e gjinisë K , , shqiptar, Shtetas i Republikës së Kosovës, gjendet në liri.**

**2. A.M i lindur me dt., në fsh. L. K, P. ku edhe tani jeton, i biri i U dhe nënës A e gjinisë Sh , shqiptar, Shtetas i Republikës së Kosovës, gjendet në liri.**

**JANË FAJTORË**

**Për shkak se :**

**I pandehuri F. B**

I. Me dt. 15.6.2016 rreth orës 18:40 , në rrugën S.Ll nr. 28 , K e P , me dashje i ka shkaktuar dëmtime të lehta trupore të pandehurit këtu të dëmtuarit A. M duke e goditur me mjet të përshtatshëm për shkaktimin e lëndimeve të rënda trupore , në atë mënyrë që ditën kritike kur i dëmtuari A kishte kryer veprën e përshkruar sikurse në dispozitivin e II të kësaj aktakuze , i pandehuri F menjëherë del në ballkon të shtëpisë dhe e shan dhe fyen të dëmtuarin A pastaj shkon në shtëpinë e të dëmtuarit dhe e sulmon fizikisht të dëmtuarin , të cilin arrin që t’ua merr një palë dana nga dora dhe me këto e godet dira herë në kokë dhe dorën e majtë të dëmtuarin , me ç’ rast i ka shkaktuar dëmtime të lehta trupore. .

-me çka ka kryer vepër penale : lëndim i lehtë trupor nga neni 188 par 2 lidhur me par 1 nën par 1.4 të KPRK-së

**I pandehuri A.M**

II. Me dt. 15.6.2016 rreth orës 18:40 , në rrugën S. Ll nr. 28 , K e P me dashje dhe me anë të energjisë elektrike ka shkaktuar rrezik të madh për jetën e njerëzve , në atë mënyrë që ditën kritike i pandehuri ka hipur në ballkonin e shtëpisë së tij për të bërë një lidhje të jashtëligjshme të energjisë elektrike , nga se më parë ishte shkyçur nga punëtorët e KEDS-it për shkak të borxhit të mëparshëm , ashtu që gjatë intervenimit ka krijuar lidhje të shkurtër , e cila lidhje ka ardhur deri te kontakti i telave të rrymës elektrike , me ç ‘rast është shndritur tërë lagja e qytetit , e ku janë shqetësuar të gjithë banorët si dhe është shkëputur energjia elektrike .

-me çka ka kryer vepër penale : shkaktim i rrezikut të përgjithshëm nga neni 365 par 1 të KPRK-së

Prandaj gjykata të pandehurve konform nenit 41, 42, 49, 50,51,52, dhe nenit 188 par 2 lidhur me nenin par 1 nën par 1.4 dhe nenit 365 par 1 të KPRK-së. **U SHQIPTON**

**DËNIM TË KUSHTËZUAR**

Në atë mënyrë që:

Të pandehurit F. B ia përcakton dënimin me burg në kohëzgjatje prej 6 muajsh, e të cilin dënim të pandehurit fare nuk do ta vuajnë nëse në afat prej 1 (një) viti nuk kryejnë ndonjë vepër tjetër penale .

Të pandehurit A. M ia përcakton dënimin me burg në kohëzgjatje prej 8 muajsh, e të cilin dënim të pandehurit fare nuk do ta vuajnë nëse në afat prej 1 (një) viti nuk kryejnë ndonjë vepër tjetër penale .

Obligohen të pandehurit secili veç e veç të paguajnë shumën prej 15 euro -15 ditë pasi që aktgjykimi të merr formën e prerë.

Shpenzime procedurale nuk ka pasur .

**A r s y e t i m**

Prokuroria Themelore në Pejë me dt.16.1.2017 kundër të pandehurve F.B dhe A. M ,ka ngritë aktakuzë dhe PP/II.nr. 1490/17 për shkak të veprës penale të kryer secili veç e veç : të Lëndim i lehtë trupor nga neni 188 par 2 e lidhur me par 1 nën par 1.4 të KPRK-së dhe vepër penale : shkaktim i rrezikut të përgjithshëm nga neni 365 par 1 të KPRK-së , duke i propozuar gjykatës që pas përfundimit të shqyrtimit gjyqësorë të pandehurit ti shpallë fajtorë, ti dënoj sipas ligjit dhe ti obligoj në pagimin e shpenzimeve procedurale .

Në shqyrtimin fillestar të pandehurit secili veç e veç – pasi që paraprakisht iu është lexuar aktakuza , janë njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e kanë pranuar fajësinë dhe kanë manifestuar keqardhje për atë që iu ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit, e ka pranuar , i bindur se pranim fajësinë të pandehurit e kanë bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë!.

Meqenëse të pandehurit e kanë pranuar fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë nga ana e të pandehurve , pendimin e thellë për këtë gjë, qëndrimin korrekt në gjykatë, padënueshmërin e mëparshme , faktin se të pandehurit janë miq, janë pajtuar dhe tani kanë raporte të mira në mes vete, dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurve do të arrihet qëllimi i ndëshkimit i paraparë me neni 41 të KPK-së .

Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së

Nga sa u tha më lartë konform nenit 365 të KPPRK-së u vendos si më lartë

Nga Gjykata Themelore në Pejë D.P. datë.03.4.2018

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .